**Referat fra FAU møte**

|  |  |  |
| --- | --- | --- |
| **DATO**  | **TID** | **STED** |
| **03.02.20** | **15.00-16.00** | **Solbergtunet Barnehage** |

|  |  |
| --- | --- |
| **TILSTEDE** | **FAU 2019/2020** |
| Vibeke - LunaLinn Therese Greaker Bjørnda l- TellusEllen Beate Waltoft - SaturnIngebjørg-Oline Stavnebrekk Løhre - NeptunSilje Løkken Wold – MarsNathalia Helle – MarsMartin Nicolaisen – VenusSilje Vegarud - NeptunAleks Waltoft Hoftvedt fra Venus (som kasserer) | Vibeke - LunaLinn Therese Greaker Bjørndal - TellusTrine Blyverket - JupiterElbjørg Fuzi - MerkurEmilie Sandersen Damnjanovic - SaturnEllen Beate Waltoft - SaturnSilje Vegarud - NeptunIngebjørg-Oline Stavnebrekk Løhre - NeptunNathalia Helle - MarsSilje Løkken Wold - MarsHilde Olsen - VenusMartin Nicolaisen – VenusAleks - kasserer |  |

|  |
| --- |
| **AGENDA** |
| 1. Juletrefest
2. Fotograf
3. Facebook-grupper
4. Dugnad
5. Eventuelt
 |

|  |  |  |
| --- | --- | --- |
| **SAK****NR.** | **EMNE** | **ANSVAR** |
| **1****2****3****4** | **Juletrefest**Opplegg med kiosk og betaling fungerte bra. Barnehagen har gitt tilbakemelding om godt gjennomført arrangement, det har for øvrig ikke kommet andre tilbakemeldinger.FAU registrerer at forholdsvis få familier deltar på arrangementet, og at om lag halvpartene av deltakerne er FAU medlemmer og deres familier. Arrangementet ga heller ikke overskudd for FAU (unngikk underskudd ved at et av FAU medlemmene kjøpte restlageret av godteposer). FAU vil vurdere å gjennomføre en spørreundersøkelse om det er ønskelig å opprettholde dette arrangementet eller om det skal erstattes av annet sosialt arrangement vinterstid.**Fotograf**Barnehagen ønsker at FAU tar ansvar for portrettfotografering av barna og at dette i så fall arrangeres utenom barnehagens åpningstider (helger). Barnehagen har gitt uttrykk for at de opplever at fotografering tar mye tid og fokus både i form av å håndtere det praktiske og ivareta barna i forbindelse med fotografering (noen barn vil ikke bli tatt bilde av, trenger oppmuntring, trøst mv.). FAU har forståelse for barnehagens ønske, men ser ikke at FAU har mulighet og kapasitet til å ta ansvar for dette med den tidsbruken barnehagen anslår (vil antakelig måtte arrangeres over flere dager/helger). Gruppefotografering vil gjennomføres som vanlig. FAU foreslår å bruke Ariel Foto eller Lima til dette, men dersom en annen fotograf ønsker å legge til rette for et opplegg for portrettfotografering som barnehagen kan akseptere, støtter FAU dette. En annen mulighet er å invitere fotografen til å organisere og gjennomføre portrettfotografering i barnehagens uteområder en helg, hvor eneste oppgave barnehagen har vil være å f.eks. formidle kontaktinformasjon/påmeldingslenke til den aktuelle fotografen. **Facebook grupper**Alle avdelinger skal ha etablert egne facebookgrupper. FAU ønsker at denne kanalen brukes for informasjon, men er innforstått med at enkelte ikke er og heller ikke ønsker å være på Facebook. Fellesarrangementer ol. kunngjøres derfor også ved oppslag på hver avdeling. Dette er det FAU-representantene på avdelingen som har ansvar for.FAU har sin egen facebookgruppe for FAU representantene. Alle FAU representantene er medlem av gruppen og all informasjon, innkalling til møter osv. kunngjøres der.**Eventuelt***Spyling etter utetid*Barnehagen har gitt tilbakemelding til FAU om at spyling av barn i forbindelse med at barna skal inn etter endt utetid er tidkrevende i tillegg til at enkelte barn synes at spyling er ubehagelig og skremmende. FAU får på sin side tilbakemelding fra foreldre om at spyling er svært ønskelig og at det oppleves at dette bidrar til bedre hygiene og renhold i gangområdet (mindre sand og støv). På bakgrunn av de tilbakemeldinger FAU får vedr. dette foreslår FAU at rutinen med spyling fortsetter, men at det selvfølgelig må respekteres dersom enkelte barn ikke ønsker det. Ved spørsmål kan dette også enkelt forklares til de foreldre som har barn som ikke vil spyles.*Dugnad*Årets dugnad vil avholdes 7. mai (værforbehold) og gjennomføring av dugnad er sak på neste FAU møte. For å få størst mulig utbytte av dugnaden ønsker FAU å komme med noen innspill allerede nå.Det er viktig at dugnaden er godt planlagt og at det informeres om oppgaver og forventinger på forhånd. Dette kan FAU være behjelpelig med via hver avdelings facebookside og ev. oppslag. Erfaringer tilsier at dugnaden fungerer best der de ansatte er tilstede og behjelpelig med organiseringen av det enkelte prosjekt som skal gjennomføres. FAU har forståelse for at det er vanskelig der den planlagt dugnaden må flyttes på grunn av værforhold osv. Antall prosjekter bør begrenses, prosjektene bør prioriteres og være av en slik størrelse og art at de lar seg gjennomføre ila den tiden som er satt av til dugnaden. FAU har forstått at tildels krevende regelverk legger premisser for hva slags innretninger som er tillatt oppført i barnehagens uteområder. I tillegg har barnehagen begrensede midler til dette. FAU ønsker svar på følgende spørsmål; Har barnehagen et eget budsjett for uteområder? Hvor stort er budsjettet for inneværende år? Står barnehagen fritt til å disponere budsjettet som de vil, eller er det lagt føringer for hva budsjettet skal dekke/brukes til? FAU mener at det er behov for flere/nye aktiviteter i barnehagens uteområder. Er det ønskelig at Solplassen oppgraderes med for eksempel hinderløype eller lignende og at dette er ett av prosjektene på dugnaden? Vi antar at dette i så fall må avklares med grunneier.*Organisering av FAU-arbeidet*FAU foreslår at det vurderes å velge to representanter for hver avdeling, ev. en representant og en vara slik at alle avdelinger er representert (vi opplever dessverre varierende oppmøte både på møter og arrangementer). For å unngå misforståelser foreslår vi at det lages en rutine for FAU arbeidet, hvilke forventinger barnehagen har til FAU, hva FAU arbeidet innebærer og hvilke forventninger FAU selv har til FAU representantene og FAU leder. **Neste møte: Mandag 27. april kl. 15:30.** |  |

Dato: 05.02.2020

REFERENT: Silje Vegarud